ຈີນ ແລະ ລາວ ຕົກລົງທີ່ຈະຮ່ວມມືກັນເພີ້ມຂຶ້ນ
ຂ່າວສຳຄັນອື່ນໆ: ເກົາຫລີໃຕ້ ບໍ່ໄດ້ຄັດຄ້ານ ຕໍ່ການເຈຣະຈາໂດຍກົງ ລະຫວ່າງສະຫະຣັດ ກັບເກົາຫລີເໜືອ; ອັຟການິສຖານ ເປີດເຜີຍ ຜົນການນັບຄະແນນສຽງ ທີ່ຍັ
ເກົາຫລີໃຕ້ກ່າວ ວ່າ ຕົນຈະບໍ່ຄັດຄ້ານ ຕໍ່ສະຫະຣັດ ທີ່ຈະເປີດການເຈຣະຈາໂດຍກົງ ກັບເກົາຫລີເໜືອ ເພື່ອ ຊັກຊວນໃຫ້ພຽງຢາງກັບຄືນເຂົ້າຮ່ວມການເຈ ຣະຈາກ່ຽວກັບ ການປົດອາວຸດນິວເຄລັຽ ທີ່ໄດ້ ຕົກຢູ່ໃນສະພາບບໍ່ໄປບໍ່ມານັ້ນ ກະຊວງການ ຕ່າງປະເທດ ເກົາຫລີໃຕ້ ກ່າວໃນວັນເສົາ ມື້ນີ້ວ່າຕົນສນັບສນຸນ ຕໍ່ການເຈຣະຈາ 2 ຝ່າຍ ລະຫວ່າງວໍຊິງຕັນ ແລະພຽງຢາງ ຕາບໃດທີ່ການເຈຣະຈາທີ່ວ່ານີ້ ຈັດຂຶ້ນພາຍໃນ ຂອບຂອງການເຈຣະຈາ 6 ຝ່າຍ ເຈົ້າໜ້າທີ່ຄົນນຶ່ງ ຂອງກະຊວງ ການຕ່າງປະເທດ ສະຫະຣັດ ກ່າວໃນມື້ວານນີ້ວ່າຣັຖບານທ່ານ OBAMA ຍິນດີ ທີ່ຈະສົ່ງທູດພິເສດ ທ່ານ STEPHEN BOSWORTHໄປຍັງພຽງຢາງ ເພື່ອເປີດ ການເຈຣະຈາໂດຍກົງ ກັບເຈົ້າໜ້າທີ່ເກົາຫລີເໜືອກ່ຽວກັບບັນຫາທີ່ວ່ານີ້ ຍຸທສາດໃໝ່ ຂອງສະຫະຣັດ ໄດ້ມີຂຶ້ນ ຫລັງຈາກທ່ານBOSWORTH ແລະເຈົ້າໜ້າທີ່ ອະວຸໂສອີກຄົນນຶ່ງ ຂອງກະຊວງ ການຕ່າງປະເທດ ສະຫະຣັດທ່ານ SUNG KIM ເສັດສິ້ນການປຶກສາຫາຣື ກ່ຽວກັບບັນຫານິວເຄລັຽ ຂອງເກົາຫລີເໜືອກັບຄູ່ເຈຣະຈາ ໃນເກົາຫລີໃຕ້ ຈີນ ຍີ່ປຸ່ນ ແລະຣັດເຊັຽ ຊຶ່ງຕ່າງກໍເປັນພາຄີໃນການເຈຣະຈາ 6 ຝ່າຍ ໃນສັບປະດານີ້ ຄະນະກັມມະການເລືອກຕັ້ງທີ່ເປັນອິສຣະ ຂອງອັຟການິສຖານ ກ່າວວ່າ ຕົນມີແຜນການ ທີ່ຈະປະກາດໃຫ້ຊາບໃນວັນ ເສົາມື້ນີ້ ກ່ຽວກັບຜົນການເລືອກຕັ້ງ ປະທານາທິ ບໍດີ ໃນວັນທີ 20ສິງຫາຜ່ານມາ ຢ່າງຄົບຖ້ວນ ຜົນການນັບບັດຄະແນນສຽງ ຍັງຈະບໍ່ທັນເປັນ ຂັ້ນສຸດທ້າຍເທື່ອ ຈົນກວ່າຄະນະກັມມະການ ທີ່ໄດ້ຮັບການໜຸນຫລັງ ຈາກອົງການສະຫະປະ ຊາຊາດ ໄດ້ກວດກາເບິ່ງ ການກ່າວຫາ ກ່ຽວກັບການສໍ້ໂກງ ຄະແນນທັງໝົດ ກ່ອນໜ້ານີ້ ປະທານາທິບໍດີ ອັຟການິສຖານ ທ່ານ HAMID KARZAI ໄດ້ສະແດງຄວາມຊົມເຊີຍ ທີ່ຈະມີການເປີດເຜີຍ ຄະແນນສຽງ ທີ່ຍັງບໍ່ທັນ ຄົບຖ້ວນເທື່ອຊຶ່ງສະແດງໃຫ້ເຫັນວ່າ ທ່ານມີຄະແນນນຳໜ້າ 54% ແຕ່ຜູ້ທ້າທາຍ ທີ່ສຳຄັນ ຂອງທ່ານKARZAI ຄືທ່ານ ABDULLAH ABDULLAH ອະດີດຣັຖມຸນຕຣີ ການຕ່າງປະເທດ ອັຟການິສຖານຊຶ່ງໄດ້ຮັບຄະແນນສຽງ 28% ໃນເວລານີ້ ໄດ້ໂຕ້ແຍ້ງ ກ່ຽວກັບຜົນ ການນັບຄະແນນສຽງ ຜູ້ສະມັກ ຈະຕ້ອງໄດ້ຮັບຄະແນນສຽງ ກາຍ 50% ຈຶ່ງຈະບໍ່ມີ ການເລືອກຕັ້ງ ຮອບສອງ ອິນເດັຽ ໄດ້ກ່າວຫາ ປາກິສຖານວ່າ ຍິງປືນຄົກ 3 ລູກຂ້າມຊາຍແດນ ໃນຄືນວັນສຸກ ວານນີ້ ໃກ້ໆເມືອງທ່ອງທ່ຽວແຫ່ງ ນຶ່ງ ຢູ່ໃນແຂວງປັນຈາບທາງພາກເໜືອ ຂອງ ປະເທດອິນເດັຽ ເຈົ້າໜ້າທີ່ອິນເດັຽ ກ່າວວ່າຕົນໄດ້ທຳການຍິງປືນກົນ ຕອບໂຕ້ໃນທັນທີ ປາກິສຖານ ໄດ້ປະຕິເສດວ່າຕົນບໍ່ໄດ້ຍິງປືນຄົກ ຂ້າມຊາຍແດນ ແລະເວົ້າວ່າ ການຍິງປືນຂອງ ອິນເດັຽໃສ່ປາກິສຖານນັ້ນ ໄດ້ມີຂຶ້ນ ໂດຍບໍ່ມີການທ້າທາຍເກາະຜິດ ໃນເວລາຕໍ່ມາເຈົ້າໜ້າທີ່ທະຫານ ຂອງທັງສອງຝ່າຍ ໄດ້ພົບປະກັນ ເພື່ອປຶກສາຫາຣືກ່ຽວກັບເຫດຮ້າຍ ດັ່ງກ່າວ ບໍ່ມີລາຍງານວ່າ ມີຜູ້ບາດເຈັບລົ້ມຕາຍ ແຕ່ປະການໃດຈາກເຫດການທີ່ວ່ານີ້ ອິນເດັຽ ແລະປາກິສຖານ ໄດ້ສູ້ຣົບກັນ ດ້ວຍການເຮັດສົງຄາມ3 ຄັ້ງ ນັບແຕ່ໄດ້ຮັບ ເອກກະຣາດ ຈາກປະເທດອັງກິດ ໃນປີ 1947 ແລະການຍິງປືນໂຈມຕີຂ້າມຊາຍແດນ ຍັງສືບຕໍ່ມີຂຶ້ນ ເປັນບາງຄັ້ງບາງຄາວ ເຫດຮ້າຍເຫຼົ່ານີ້ໄດ້ກາຍເປັນເຣື່ອງ ທີ່ບໍ່ຄ່ອຍຈະໄດ້ເຫັນກັນ ນັບແຕ່ການຢຸດຍິງ ໃນປີ 2003ເປັນຕົ້ນມາ ການເຈຣະຈາຫາຣືກັນ ຍັງດຳເນີນ ຢູ່ຕລອດມາ ປະທານາທິບໍດີ ເວເນຊູເອລາທ່ານ HUGO CHAVEZ ກ່າວວ່າທ່ານໄດ້ລົງນາມໃນຂໍ້ຕົກລົງຊື້ອາວຸດ ຈາກຣັດເຊັຽແລະຄາດວ່າໃນໄວໆນີ້ເວເນຊູເອ ລາຈະໄດ້ຮັບ ຈະຣວດນ້ອຍຈຳນວນນຶ່ງ ທ່ານ CHAVEZກ່າວໃນວັນສຸກ ວານນີ້ວ່າ ຈະຣວດ ເຫລົ່ານີ້ ແມ່ນອຸບປະກອນ ທີ່ໃຊ້ສຳລັບປ້ອງກັນ ປະເທດເທົ່ານັ້ນ ໂດຍມີຣັສມີ ຍິງໄດ້ເຖິງ 300 ຫລັກກິໂລແມັດ ມົສກູກ່າວວ່າ ຕົນຈະຂາຍອາ ວຸດທຸກຊະນິດ ໃຫ້ແກ່ເວເນຊູເອລາຕາມທີ່ປະເທດດັ່ງກ່າວ ຕ້ອງການ ໃນໄລຍະສອງ-ສາມປີ ຜ່ານມານີ້ ເວເນຊູເອລາໄດ້ຊື້ອາວຸດ ຈາກປະເທດຣັດເຊັຽ ເປັນມູນຄ່າ ຫລາຍກວ່າ 4 ພັນລ້ານໂດລາ ເມື່ອໄວໆມານີ້ ທ່ານ CHAVEZ ໄດ້ເພີ້ມການ ໃຫ້ຄວາມສນັບສນຸນ ຕໍ່ຣັດເຊັຽໂດຍໄດ້ປະກາດ ຮັບຮູ້ ການເປັນເອກກະຣາດ ຂອງ 2 ເຂດ ໃນຈໍເຈັຽທີ່ໄດ້ຮັບການໜຸນຫລັງ ຈາກຣັດເຊັຽ ຄື OSSETIA ໃຕ້ ແລະ ABKHAZIA ເວເນຊູເອລາເປັນປະເທດທີ 3 ທີ່ໄດ້ຮັບຮູ້ ຄວາມເປັນເອກກະຣາດ ຂອງ 2 ເຂດທີ່ແຍກອອກຈາກຈໍເຈັຽ ຊຶ່ງກ່ອນໜ້ານີ້ ກໍແຕ່ພຽງຣັດເຊັຽ ແລະນິກາຣາກວາເທົ່ານັ້ນໄດ້ຮັບຮູ້ ປະທານປະເທດຈີນ ທ່ານ HU JINTAOໄດ້ພົບປະກັບປະທານປະເທດ ສປປ ລາວທ່ານຈູມມະລີ ໄຊຍະສອນ ທີ່ນະຄອນຫຼວງ ປັກກິ່ງແລະທັງສອງຝ່າຍ ໄດ້ໃຫ້ຄຳໝັ້ນສັນຍາ ວ່າ ຈະເສີມຂຍາຍ ການຮ່ວມມືເພີ້ມຕື່ມ ຜູ້ນຳ ຂອງລາວ ກຳລັງຢູ່ໃນລະຫວ່າງ ການຢ້ຽມຢາມ ຈີນເປັນເວລາ 8 ມື້ຕາມການເຊື້ອເຊີນ ຂອງປະທານ HU ຊຶ່ງການຢ້ຽມຢາມຂອງທ່ານ ຈະສິ້ນສຸດລົງໃນວັນອາທິດ ມື້ອື່ນນີ້ ພວກຜູ້ນຳທັງສອງ ໄດ້ກ່າວ ຫລັງຈາກພົບປະເຈຣະຈາໃນວັນມື້ພຸດ ຜ່ານມານີ້ວ່າ ພວກທ່ານໄດ້ຕີຣາຄາສູງ ໃນຄວາມສັມພັນ ແບບເພື່ອນມິດທີ່ມີມາ ເປັນເວລາດົນນານ ລະຫວ່າງ ປະເທດທັງສອງ ການແລກປ່ຽນ ການຢ້ຽມຢາມເຈົ້າໜ້າທີ່ຣະດັບສູງ ທີ່ມີຂຶ້ນ ຢ່າງເປັນປະຈຳ ແລະການຮ່ວມມື ໃນດ້ານຕ່າງໆ ອົງການຂ່າວຊິນຫວາ ຂອງທາງການຈີນ ໄດ້ອ້າງຄຳເວົ້າ ຂອງປະທານ HU ທີ່ກ່າວວ່າທັງສອງຝ່າຍ ສາມາດຮຽນຮູ້ ຈາກກັນແລະກັນ ກ່ຽວກັບການເສີມສ້າງພັກ ແລະການປົກຄອງຂອງຣັຖບານ ສ່ວນໜັງສືພິມ VIENTIANE TIMES ຂອງລາວ ລາຍງານວ່າ ທ່ານຈູມມະລີໄດ້ໃຫ້ຄຳໝັ້ນສັນຍາວ່າ ຈະທຳການ ເຈຣະຈາຫາຣືເພີ້ມຕື່ມ ກ່ຽວກັບບັນຫາ ທີ່ສຳຄັນໆເພື່ອເລັ່ງລັດ ການຮ່ວມມື ທາງດ້ານເສຖກິດ ແລະການຄ້າ ຕລອດທັງຊຸກຍູ້ໃຫ້ມີການແລກປ່ຽນ ວັທນະທັມ ແລະການແລກປ່ຽນ ລະຫວ່າງປະຊາຊົນກັບປະຊາຊົນ ສະຫະຣັດ ຈະທຳການລົງ ໂທດ ດ້ວຍການເກັບພາສີເປັນເວລາ 3 ປີເພື່ອ ຈຳກັດ ການນຳເຂົ້າ ຕີນຣົດຈາກຈີນ ຊຶ່ງເປັນ ການສນອງຕອບຕໍ່ການຍື່ນໜັງສືຮ້ອງຮຽນ ໃນ ຕົ້ນປີນີ້ ໂດຍກັມມະບານ ຄົນງານເຫລັກກ້າຂອງສະຫະຣັດ ທຳນຽບຂາວ ຖແລງໃນມື້ວານນີ້ວ່າ ການເກັບພາສີ ເປັນເວລາ 3ປີທີ່ວ່ານີ້ ແມ່ນຈະຮວມທັງ ການຂຶ້ນພາສີພິເສດ 35% ສຳລັບຕີນຣົດ ທັມມະດາແລະຕີນຣົດບັນທຸກ ຂນາດເບົາ ໃນປີທຳອິດ ຕິດຕາມດ້ວຍ ປີທີສອງ 30% ແລະປີທີສາມ25% ຈີນໄດ້ປະນາມການ ຕັດສິນໃຈດັ່ງກ່າວ ໃນທັນທີ ໂດຍເວົ້າວ່າການເກັບສີທີ່ວ່ານີ້ ແມ່ນເປັນການ ດຳເນີນການ ຢ່າງຮ້າຍແຮງ ໃນການຕັ້ງກຳແພງການຄ້າ ເພື່ອປົກປ້ອງອຸສາຫະກັມຂອງຕົນ ໃນຖແລງຂ່າວ ທີ່ພິມເຜີຍແຜ່ໂດຍທາງເວັບໄຊທ໌ ຂອງຕົນນັ້ນ ກະຊວງ ການຄ້າຂອງຈີນກ່າວວ່າການເຄື່ອນໄຫວ ດັ່ງກ່າວນີ້ ແມ່ນເປັນການລະເມີດ ຕໍ່ກົດຣະບຽບ ຂອງອົງການໆຄ້າໂລກ ຖແລງຂ່າວເວົ້າຕື່ມວ່າ ຈີນຂໍສງວນສິດ ໃນການທີ່ຈະຕອບໂຕ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ